<classify> Profesa Jay Chadema ambaye pia ni msanii nguli wa muziki wa kizazi kipya, alitoa pongezi hizo jana mjini Kilosa, baada ya Mkuu wa Mkoa wa Morogoro, Dk Rajab Rutengwe, kuzindua Baraza jipya la kwanza la Madiwani wa Halmashauri ya Wilaya ya Kilosa, linaloundwa na madiwani kutoka majimbo mawili ya Mikumi na Kilosa.Baraza jipya lililotangazwa na Rais Magufuli kwangu mimi nimeshukuru kusikia kilio cha wasanii, walikosa sehemu ya kupeleka malalamiko yao, wakipatiwa haki zao kutokana na kazi zao, alisema Profesa Jay na kuongeza:Sasa tumeundiwa kitengo maalumu cha Wasanii ndani ya Wizara ya Habari, Utamaduni na Michezo...hii ni faraja kubwa na ni mwanzo mzuri kwa wasanii kupata maendeleo yao, alisema.Wizara ya Habari, Utamaduni, Wasanii na Michezo inaongozwa na Mbunge wa Jimbo la Mtama, Nape Nnauye, akisaidiwa na Naibu Waziri wake Anastazia Wambura.Binafsi nawaomba wasanii wote nchini, tukae chini na tuamue namna tunakavyotumia fursa hii ili tuondokane na kilio chetu cha muda mrefu, alisema Mbunge huyo.Alisema wasanii walikuwa wakitumika katika matukio mbalimbali na baadaye kuachwa, lakini sasa wamekumbukwa kwa kuundiwa wizara na hilo  <topic>: michezo 